Správa zo zahraničnej pracovnej cesty 
1.  Účastníci ZPC
prof. RNDr. Ján Turňa, CSc. – Generálny riaditeľ CVTI SR (Aj)
Mgr. Anna Janušová – Vedúca Odboru vonkajších vzťahov a medzinárodnej spolupráce CVTI SR  (Aj)
- CVTI SR, Lamačská cesta 8/A, 811 04 Bratislava

2.  Zahraničná pracovná cesta
Názov podujatia:	VIP4SME first consortium meeting – pripravovaný projekt v rámci programu EÚ HORIZON 2020
Miesto konania:	Spanish Patent and Trademark Office, Paseo de la Castellana 75, 28046 	Madrid, Španielsko
Termín konania: 	5. – 8. 5. 2014
Organizátor podujatia: 	Centre de Veille Technologique, CRP Henri Tudor, Luxemburg
Účel cesty:	Účasť na iniciačnom projektovom stretnutí hlavných a asociovaných partnerov v pripravovanom projekte v rámci programu EÚ HORIZON 2020 - VIP4SME
Financovanie:	Výdavky na cestu budú v prípade definitívneho schválenia projektu refundované z financií alokovaných na projekt

3.  Rámcový program pobytu
5. 5. 2014	Príchod do Madridu o 17.30 hod.
6. 5. 2014	Prvý deň rokovaní
7. 5. 2014	Druhý deň rokovaní
8. 5. 2014	Návrat do Bratislavy o 14.30 hod.

4.  Stručný priebeh rokovaní, resp.  študijného pobytu

6. 5. 2014
-	Privítanie účastníkov a úvod k projektovému stretnutiu.
-	Prezentácia všetkých projektových partnerov.
-	Predstavenie hlavnej projektovej vízie a očakávaného dopadu projektu VIP4SME.

7. 5. 2014
-	Informovanie o celkovej implementácii projektu a určenie hlavných priorít a úloh v rámci projektu.
-	Informovanie o skladbe rozpočtu projektu - kategórie výdavkov, kľúč deľby financií medzi projektových partnerov.
-	Vízie a predstavy o realizácii jednotlivých projektových úloh partnermi projektu a predstavenie expertíz partnerov, ktorí sa rozhodli ujať koordinácie projektových balíkov alebo aktivít.
-	Identifikácia kľúčových úloh jednotlivých partnerov projektu v rámci projektových balíkov - WP1 Knowledge and content, WP2 IP support and services, WP3 Communication.
-	Príprava finálneho projektového návrhu - rozdelenie hlavných úloh medzi partnerov a určenie deadlinov pre spracovanie čiastkových návrhov.
-	Prehľad úloh zadaných v rámci stretnutia pre jednotlivých partnerov projektu a dohodnutých postupov.
-	Záverečná diskusia a ukončenie stretnutia.

5.  Odporúčané závery
	Príprava návrhu plánovaných aktivít v rámci WP3 Communication a podieľanie sa na príprave finálneho návrhu projektu. Podrobné oboznámenie sa so systémom riadenia programu HORIZON 2020. Udržiavanie častej komunikácie s ostatnými projektovými partnermi. Aktívna propagácia projektu a diseminácia výsledkov projektu.

6.   Prehľad prinesenej dokumentácie a miesto jej uloženia
Prezentácie a ďalšie projektové dokumenty a materiály - v elektronickej podobe.
Dokumentácia je archivovaná u účastníkov ZPC a bude k dispozícii k nahliadnutiu pre ostatných pracovníkov CVTI SR zapojených do implementácie proje.

7.   Osobitne vyhodnotený očakávaný prínos ZPC
Cieľom zahraničnej pracovnej cesty bola účasť na iniciačnom stretnutí partnerov projektu VIP4SME, pripravovaného v rámci programu HORIZON 2020. Projektový návrh bol schválený v rámci prvého kola hodnotení Európskou komisiou. Partnerské konzorcium bude pozostávať z 19 hlavných partnerov z krajín Európskej únie a cca 32 asociovaných partnerov z viacerých krajín sveta. Hlavným cieľom projektu je vytvorenie podporných služieb pre malé a stredné podniky orientovaných na duševné vlastníctvo s cieľom zvýšiť ich povedomie v danej problematike a o intelektuálnom kapitále, ktorý produkujú a vlastnia a definovať vhodné stratégie a praktiky s cieľom využiť daný kapitál na zvyšovanie konkurencieschopnosti a komerčnej hodnoty. 
Účasť na úvodnom stretnutí riešiteľského kolektívu projektu má veľký význam pre správnu implementáciu projektu – dohodnuté postupy internej komunikácie, publicity, napĺňania stanovených indikátorov, vyriešenie odborných otázok má veľký prínos pre dosiahnutie želaných výstupov projektu.

8.    Spôsob zverejnenia výsledkov ZPC, prenos získaných informácií
Správa zo ZPC bude zverejnená na internete MŠVVaŠ SR, ako i na intranete CVTI SR. Získané informácie budú ďalej priamo tlmočené kolegom zapojeným do implementácie medzinárodných projektov.

Súhlasím so zverejnením správy na internete: Turňa, Janušová
Správu vypracovala: Mgr. Anna Janušová	   ..............................
Dátum: 9. 5. 2014
Správu schválil:  prof. RNDr. Ján Turňa, CSc. (Generálny riaditeľ) 	..............................